hotchpotch/miracl-hf-unified huggingface dataset:
इंडियाना जनरल असेंबली
इंडियाना जनरल असेंबली (हिन्दी: इंडियाना महासभा) इंडियाना की राज्य विधायिका, या विधान शाखा है। यह एक द्विसदनीय विधायिका है जिसमें निचला सदन, इंडियाना हाउस ऑफ रेप्रेसेंटेटिवस (इंडियाना प्रतिनिधियों की सभा) और एक उच्च सदन, इंडियाना सीनेट, शामिल हैं। महासभा इंडियानापोलिस में इंडियाना स्टेटहाउस (इंडियाना राज्य सदन) में सालाना मिलती है।
महासभा के सदस्य राज्य के जिलों से निर्वाचित होते हैं, यह जिले हर दस साल में आबादी अनुसार संगठित किए जाते हैं। महासभा इंडियानापोलिस में इंडियाना स्टेटहाउस (इंडियाना राज्य सदन) में सालाना मिलती है। रेप्रेसेंटेटिवस की सेवा दो साल की और सीनेट के सदस्यों की चार साल की सेवा होती है। दोनों सदन बिल बना सकते हैं, लेकिन बिल राज्यपाल को प्रस्तुत किए जाने और कानून में अधिनियमित किए जाने से पहले दोनों सदनों से पारित होना चाहिए।
21 जम्प स्ट्रीट
21 जम्प स्ट्रीट () एक अमेरिकी पुलिस जुर्म ड्रामा टेलिविज़न शृंखला है जो फॉक्स नेटवर्क पर १२ अप्रैल १९८७ से २७ अप्रैल १९९१ के बिच प्रसारित हुई थी व इसमें कुल १०३ प्रकरण थे। शृंखला में नौजवान दिखने वाले अंडरकवर पुलिस अफसर हाई स्कूलों, कॉलेजों और अन्य युवा स्थानों में होने जुर्मो की छानबीन करते है। इसे पहले "जम्प स्ट्रीट चैपल" का शीर्षक दिया जाना था क्योंकि इसका कार्यालय एक चर्च में होता है परन्तु फॉक्स से अनुरोध किया की यह नाम बदल दिया जाए क्योंकि वे नहीं चाहते थे की दर्शक इसे कोई धार्मिक कार्यक्रम समझें।
यह कार्यक्रम शुरुआत में ही एक हीट कार्यक्रम साबित हुआ और युवा दर्शकों को आकर्षित करने में सफल रहा. इसका आखरी सत्र मुख्यतः सिंडिकेशन और फॉक्स के सभी आम चैनलों पर प्रसारित किया गया। इस शृंखला ने जॉनी डेप के करियर को आगे बढ़ाने में महत्त्वपूर्ण कार्य किया जिसके चलते उन्हें युवा प्रभावकारी का शीर्षक प्रदान किया गया। डेप को यह शीर्षक बेहद त्रासदायक लागा परन्तु उन्होंने अपने समझौते के तहत शृंखला में कार्य करना जारी रखा जिसके लिए उन्हें हर प्रकरण के पीछे $४५,००० दिए जाते थे। आखिरकार उन्हें चौथे सत्र के बाद समझौते से बरी कर दिया गया। इसकी एक नई शृंखला "बुकर" सितंबर १९८९ से जून १९९० के बिच एक सत्र के लिए प्रसारित की गई। इस शृंखला का फ़िल्म रूपांतरण १६ मार्च २०१२ को रिलीज़ किया गया जिसमे जोनाह हिल और चेनिंग टैटम मुख्य भूमिकाओं में है।
शृंखला का केन्द्र एक पुलिस अफसरों का समूह है जों एक बेहद ही विचित्र मुख्यालय से कार्य करता है। यह अफसर बेहद युवाहै जिसके चलते यह नौजवानों और युवाओं में आसानी से घुल-मिल जाते है। इनका कार्य हाई स्कूलों, कॉलेजों व अन्य युवा स्थानों पर अंडरकवर होकर ड्रग माफियाओं को पकडना होता है। शृंखला में नशिलेपन, ड्रग्स के उपयोग, एड्स, आदि समस्याओं पर भी ध्यान दिया जाता है। हर समस्या घंटे भर चले प्रकरण के अंत में सुलझा ली जाती है और उस हरकत का आम जनता पर होने वाला परिणाम दर्शा कर एक आदर्श रखा जाता है।
पिटर डीलुइसे
पीटर जॉन डीलुइसे (जन्म 6 नवम्बर 1966) एक अमेरिकी-कनेडियाई अभिनेता, निर्देशक, निर्माता, कथानककार है। वे फॉक्स टीवी श्रृंखला "21 जम्प स्ट्रीट" में अपनी डग पेंहाल की भूमिका के लिए जाने जाते है।
इंशा अल्ला खाँ
इंशा अल्ला खाँ 'इंशा' (१७५६ - १८१७) हिन्दी साहित्यकार और उर्दू कवि थे। वे लखनऊ तथा दिल्ली के दरबारों में कविता करते थे। उन्होने "दरया-ए-लतफत" नाम से उर्दू का प्रथम व्याकरण की रचना की थी।
हिन्दी में उन्होने 'रानी केतकी की कहानी' नामक कथाग्रन्थ की रचना की। यह उर्दू लिपि में लिखी गयी थी। बाबू श्यामसुन्दर दास इसे हिन्दी की पहली कहानी मानते हैं।
मुर्शिदाबाद में पैदा हुए और मुगल बादशाह शाह आलम द्वितीय के काल में दिल्ली आ गए। अपने चातुर्य और मसखरेपन की वजह से छा गए। दरबारी और बाहरी शायरों से बड़ी नोक झोंक रखते थे। शाहआलम की आर्थिक स्थिति ख़राब होने की हालत में लखनऊ आ गए जहाँ आसिफुद्दौला का शासन था। यहाँ भी शाह आलम के पुत्र मिर्ज़ा सुलेमान शिकोह के दरबार में प्रभुत्व जमा लिया। यहाँ मुसहफ़ी जैसे विद्वान पहले से थे, पर इन्हें नीचा दिखाकर अपना स्थान हथिया लिया। धीरे-धीरे सआदत अली खान के दरबार में आ गए लेकिन नवाब के दिल में इनके लिए बाल आ गया और इनका अन्त बहुत निर्धनता में बीता।
इंशा जानकार और चतुर थे। ऐसी कोई बात न थी जिसे वो शेर में न कह सकते थे, पर ग़ज़ल की ख्याकि उन्हें न मिल सकी। समीक्षकों का मानना है कि इस योग्यता का उपयोग न करके वे मसखरे पन में व्यस्त रहे। इंशा मुशायरे में जाते तो एक तरफ़ किसी की तारीफ़ करते और एक तरफ़ मुँह चिढ़ा देते। मुसहफ़ी ने इनके बारे में कहा था - "वल्लाह कि शायर नहीं है तू, भाँड है भड़वे।"
नवाब से अनबन होने के बाद इनको काफ़ी दुःख दर्द देखने पड़े। इन दिनों लिखे शेर इनको अबतक ख्याति दिला रहे हैं -
"कमर बाँधे हुए चलने को याँ सब यार बैठे हैं "बहुत आगे गए बाक़ी, जो हैं तैयार बैठे हैं। "न छेड़ ऐ निकहते बादेबहारी, राह लग अपनी "तुझे अठखेलियाँ सूझी है, हम बेज़ार बैठे हैं। "तसव्वुर अर्श पर है और सर है पाए साक़ी पर "गरज़ कुछ और धुन में और इस घड़ी मयख़्वार बैठे हैं।
आस्त्राख़ान
आस्त्राख़ान () रूस के यूरोपीय हिस्से के दक्षिणी भाग में वोल्गा नदी के किनारे स्थित एक शहर है जो रूस के आस्त्राख़ान ओब्लास्त (प्रांत) का प्रशासनिक केंद्र भी है। यह वोल्गा नदी के कैस्पियन सागर में विलय हो जाने वाले स्थान के काफ़ी पास है।
'आस्त्राख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
आस्त्राख़ान वोल्गा नदी के नदीमुख (डेल्टा) क्षेत्र में स्थित है और यहाँ स्टर्जन मछलियों और स्थानीय पौधों की भरमार है। इस उपजाऊ इलाक़े में कभी ख़ज़र​ लोगों और सुनहरे उर्दू ख़ानत की राजधानियाँ हुआ करती थीं। १३वीं सदी में यहाँ से गुज़रते यात्रियों ने इस शहर का नाम 'ख़ाचीतरख़ान' () बताया। सन् १३९५ में तैमूर ने इस शहर पर हमला करके इसे पूरी तरह जला डाला। आगे १४५९ से १५५६ तक यह ख़ाचीतरख़ान आस्त्राख़ान ख़ानत की राजधानी रहा। १५५६ में रूस के त्सार इवान भयानक () ने इसपर क़ब्ज़ा कर लिया और एक ऊँची पहाड़ी पर शहर के ऊपर एक क़िला बनाया। १५६९ में उस्मानी साम्राज्य ने शहर को हथियाने के लिए यहाँ कोज़कों की एक फ़ौज भेजी जो हरा दी गई। इसके बाद उस्मानी सुल्तान ने इस शहर पर रूसी नियंत्रण को मान्यता दे दी जिस से रूस इसे विकसित करने में सक्षम हो गया। रूस ने फ़ैसला किया कि इस शहर को पूर्वी देशों से व्यापार करने के लिए विकसित किया जाएगा जिस से बहुत से अर्मेनियाई, ईरानी और भारतीय व्यापारी यहाँ आ बसे और इस शहर की आबादी बहुराष्ट्रीय हो गई। आगे जाकर रूसी साम्राज्य ने इस शहर का प्रयोग मध्य एशिया में अपना विस्तार करने के लिए भी किया।
आस्त्राख़ान का मौसम स्तेपी क्षेत्र जैसा है - गर्मियों में बहुत गर्म और सर्दियों में काफ़ी सर्द। बारिश कम होती है लेकिन सालभर पड़ती रहती है, जिस से यह इलाक़ा शुष्क नहीं होता। जुलाई में सर्वाधिक तापमान ४१ सेंटीग्रेड तक और फरवरी में न्यूनतम तापमान −३३.८ सेंटीग्रेड तक जा चुका है।
इलेक्ट्रोमैग्नेटिक पल्स
एक इलेक्ट्रोमैग्नेटिक पल्स (), जिसे आम तौर पर इएमपी कहा जाता है, इलेक्ट्रोमैग्नेटिक रेडिएशन की फुहार होती है। यह परमाणु विस्फ़ोट या चुम्बकीय क्षेत्र में आए अचानक बदलाव के कारण उत्पन्न होती है। इसके परिणामस्वरूप उत्पन्न हुई तरंगों के रस्ते में आने वाली हर इलेक्ट्रोनिक वस्तु नष्ट हो जाती है।
स्टेप अप
स्टेप अप () २००६ में बनी अमेरिकी नृत्य/रोमांस फ़िल्म है जिसका निर्देशन ऐने फ्लेचर द्वारा किया गया है व फ़िल्म में चेनिंग टैटम और जीना दीवान मुख्य भूमिकाओं में है।
जेना
जेना (Jena) (या 'येना' ; जर्मन उच्चारण : [ˈjeːna])) मध्य जर्मनी का एक नगर है। यह साले (Saale) नदी के किनारे बसा है। इसे 'विश्वविद्यालयों का नगर' कहा जाता है। इसकी जनसंख्या लगभग एक लाख है।
18वीं सदी में येना की तुलना लंदन और पेरिस से की जाती थी। येना को गोएथे ने कहा था "ज्ञान और विज्ञान का गोदाम"। और इस गोदाम में उस दौर की हर बड़ी शख्सियत ने पांव रखे - हेगेल, फिश्टे, शेलिंग, शिलर और श्लेगल जैसे दिग्गजों ने युनिवर्सिटी में अध्यापन किया और उनके व्याख्यानों को सुनने के लिए ह्योल्डेरलिन, नोवालिस और ब्रेनटानो जैसे महारथी येना में थे। ये लोग जर्मन के क्लासिकी दौर और रोमानवाद के प्रकाशस्तंभ सरीखे थे।
जी॰आई॰ जो
जी.आई. जो () खिलोनों के गुड्डों व गुड़ियों की एक शृंखला है जिसका निर्माण हास्ब्रो द्वारा किया गया है। शुरुआती उत्पादन में अमेरिकी सेना की चार टुकडियों के खिलौने मौजूद है जिनमे एक्शन सोल्जर (अमेरिकी थलसेना), एक्शन सेलर (अमेरिकी नौसेना), एक्शन पायलट (अमेरिकी वायुसेना), एक्शन मरीन (अमेरिकी मरीन्स) और बाद में एक्शन नर्स शामिल है। जी.आई शब्द का मतलब है गवर्मेंट इशुड (अर्थात सरकार द्वारा प्रमाणित) और यह शब्द प्रथम विश्वयुद्ध के बाद अमेरिकी सिपाहियों के लिए आम शब्द बन गया।
इस शब्द की उत्पत्ति प्रथम विश्वयुद्ध के काल में जाती है जब सेनानियों को मिले उत्पादनों पर "जी.आई" का ठप्पा लागा होता था जिसका मतलब था गैल्वानाईज़ड आयरन। जी.आई जो के विकास के चलते एक नया शब्द "एक्शन फिगर" उभर कर सामने आया। जी.आई जो मुख्यतः बच्चों में बेहद लोकप्रिय रहा और यह अमेरिकी आदर्श खिलौने का प्रतिक बन गया।
जी.आई. जो व्यापारचिन्ह का प्रयोग हास्ब्रो ने डॉ भिन्न खिलौनों की श्रेणियों के लिए किया है। मुख्य 12-इंच के खिलौनों की श्रेणी जिसकी शुरुआत 1964 में हुई थी और असली दिखने वाले एक्शन फिगरों पर आधारित थी। यूनाइटेड किंगडम में इस श्रेणी का लाइसेंस पालीटॉय को दिया गया था और इन्हें एक्शन मैन कहा जाता था। 1982 में इस श्रेणी को पुनः 3¾-इंच के आकार में लॉन्च किया गया और इस बार इनमे वाहन, खेल का सेट और एक बेहद मनोरंजक पार्श्व कहानी जोड़ी गई जो जी.आई. जो की टीम व शैतान कोब्रा के बिच चल रही लड़ाई पर आधारित है जो विश्व पर आतंकवाद के ज़रिए कब्ज़ा करना चाहते है। जिस प्रकार अमेरिकी श्रेणी रियल अमेरिकन हीरो शृंखला में बदल गई उसी प्रकार एक्शन मैन श्रेणी बदल कर एक्शन फ़ोर्स में तब्दील कर दी गई। हालांकि जी.आई. जो टीम के सदस्य सुपरहीरो नहीं है परन्तु उनके पास मार्शल आर्ट्स, हथियारों और विस्फोटकों में महारत हासिल है।
जी.आई. जो को २००४ में अमेरिकी राष्ट्रिय टॉय हॉल ऑफ़ फ़ेम में शामिल कर लिया गया था जो द स्ट्रोंग, रोचेस्टर, न्यू योर्क में स्थित है।
एचपीसीएल-मित्तल एनर्जी लिमिटेड
एचपीसीएल-मित्तल एनर्जी लिमिटेड (HMEL), हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर के बीच एक संयुक्त उद्यम है। कंपनी में दोनों संयुक्त उद्यम भागीदारों की हिस्सेदारी 49% है जबकि शेष 2% हिस्सेदारी वित्तीय संस्थाओं के पास है। इस सार्वजनिक-निजी भागीदारी वाली कंपनी ने 9 एमएमटीपीए की श्री गुरु गोबिंद सिंह रिफाइनरी का निर्माण किया है।
गुरु गोबिंद सिंह रिफाइनरी
गुरु गोबिंद सिंह रिफाइनरी या गुरु गोबिंद सिंह रिफाइनरीज लिमिटेड, हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर की संयुक्त उद्यम कंपनी एचपीसीएल-मित्तल एनर्जी लिमिटेड (HMEL), द्वारा स्थापित एक तेल परिशोधिका है।
यह परिशोधिका (रिफाइनरी), भारत के राज्य पंजाब के भटिंडा जिले के एक गांव फुल्लोखारी में स्थित है। इस परिशोधिका के लिए बिछाई गयी कच्चे तेल की पाइपलाइन की लंबाई लगभग 1014 किलोमीटर है जो गुजरात के मुन्द्रा से शुरु होकर भटिंडा तक आती है। इसके लिए गुजरात के मुन्द्रा में सागरतट से लगभग छह किलोमीटर दूर (अन्दर) एक कच्चे तेल का टर्मिनल स्थापित किया गया है और इसकी ऊर्जा आवश्यकताओं की पूर्ति के लिए एक 165 मेगावाट का कैप्टिव बिजली संयंत्र भी स्थापित किया गया है।
गुरु गोबिंद सिंह रिफाइनरी परियोजना पंजाब में किसी भी स्थान पर किया गया सबसे बड़ा एकल निवेश है। यह राज्य में स्थापित की जाने वाली पहली तेल और गैस परियोजना है। यह परिशोधिका यूरो-IV उत्सर्जन मानदंडों के अनुरूप पेट्रोलियम उत्पादों का उत्पादन करेगी।
इस परिशोधिका का लोकार्पण २८ अप्रैल २०१२ को भारत के प्रधानमंत्री श्री मनमोहन सिंह द्वारा किया गया।
ख़ाचीतरख़ान
ख़ाचीतरख़ान () या हाजी तरख़ान () दक्षिण-पूर्वी यूरोप में वोल्गा नदी के किनारे बसा एक मध्यकालीन शहर था जो आधुनिक आस्त्राख़ान शहर से १२ किमी उत्तर में स्थित था। इस नगर का ज़िक्र ऐतिहासिक वर्णनों में सबसे पहले सन् १३३३ ईस्वी में मिलता है और १३वीं और १४वीं शताब्दियों में यह सुनहरे उर्दू ख़ानत का एक अहम व्यापारिक और राजनैतिक केंद्र था। १३९५ में तैमूर में इसे जलाकर नष्ट कर दिया लेकिन इसका पुनर्निर्माण हुआ और १४५९ में यह आस्त्राख़ान ख़ानत की राजधानी बना। १५४७ में इसपर क्राइमियाई ख़ानत के साहिब गिरेय () नामक ख़ान का क़ब्ज़ा हो गया। १५५६ में इसे रूस के त्सार इवान भयानक () ने हमला करके जला डाला। अब इस से कुछ दूर पर आधुनिक रूस का आस्त्राख़ान शहर है।
'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। तातार भाषा और रूसी भाषा में कभी-कभी इसे 'ख़ाझ़ीतरख़ान' भी उच्चारित किया जाता है। इसमें बिंदु वाले 'झ़' के उच्चारण पर भी ध्यान दें, क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' () और 'मेझ़र' () शब्दों में आने वाली 'झ़' की ध्वनि है।
तातार भाषा
तातार भाषा () रूस के तातारस्तान और बश्कोरतोस्तान के तातार लोगों द्वारा बोली जाने वाली एक तुर्की भाषा है। मध्य एशिया, युक्रेन, पोलैंड, तुर्की, फ़िनलैंड और चीन में भी कुछ तातार समुदाय इसे बोलते हैं। ध्यान दें कि युक्रेन के क्रीमिया क्षेत्र में एक 'क्रीमियाई तातार' नामक भाषा बोली जाती है जो इस तातार भाषा से भिन्न हैं, हालांकि दोनों भाषाएँ भाषावैज्ञानिक नज़रिए से सम्बन्ध रखती हैं। सन् २००२ में अनुमानित ६५ लाख लोग यह तातार भाषा बोलते थे।
तातार को अधिकतर सिरिलिक लिपि के ज़रिये लिखा जाता है, लेकिन कुछ लोग अरबी लिपि और रोमन लिपि का इस्तेमाल भी करते हैं। तातार लिखने के लिए अरबी लिपि को ज़रा परिवर्तित करना पड़ा था और इस विकसित लिपि को 'यान्या इमल्यै' () कहा जाता है।
आस्त्राख़ान ख़ानत
thumb|240px|आस्त्राख़ान ख़ानत का नक़्शा आस्त्राख़ान ख़ानत () वोल्गा नदी के कैस्पियन सागर के साथ बने नदीमुख (डेल्टा) इलाक़े में स्थित १५वीं और १६वीं सदी ईसवी में एक तातार लोगों की ख़ानत (राज्य) थी। यह वही क्षेत्र है जहाँ आधुनिक युग में रूस का आस्त्राख़ान शहर स्थित है। यह ख़ानत सुनहरे उर्दू ख़ानत के पतन के बाद उभरी और इसके ख़ान (शासक) तोक़ा तैमूर () के वंशज थे। तोक़ा तैमूर स्वयं प्रसिद्ध मंगोल नेता जोची ख़ान का तेरहवाँ पुत्र और चंगेज़ ख़ान का पोता था।
आस्त्राख़ान ख़ानत के संस्थापक का नाम महमूद बिन कूचुक () था और उसने इसकी स्थापना १४६६ में करी। इस ख़ानत की राजधानी ख़ाचीतरख़ान शहर था जिसे रूसी वर्णनों में 'आस्त्राख़ान' लिखा जाता था। इस राज्य में वोल्गा नदी का अंतिम हिस्सा और नदीमुख शामिल थे, जिसमें रूस की आधुनिक आस्त्राख़ान ओब्लास्त का अधिकांश हिस्सा आता था। इसमें आधुनिक रूस के कालमिकिया गणतंत्र के स्तेपी क्षेत्र का भी भाग आता था। आस्त्राख़ान ख़ानत के पूर्व में कैस्पियन सागर और पश्चिम में क्राइमियाई ख़ानत थी। उस समय भारत में मुग़ल ज़माना चल रहा था और बहुत से भारतीय व्यापारी आस्त्राख़ान ख़ानत से व्यापार करने यहाँ आते थे।
१५३० के दशक में आस्त्राख़ान ख़ानत ने क्राइमियाई ख़ानत और नोगाई उर्दू के साथ मिलकर रूस पर हमला किया, लेकिन बाद में इस ख़ानत की अपने तातार साथियों से बहुत झडपें हुई। १५५२ में रूस के त्सार इवान भयानक ने काज़ान के शहर पर क़ब्ज़ा कर लिया। कुछ स्थानीय शक्तियों ने उसका साथ दिया। १५५६ में भारी हमला करके उसने पूरे क्षेत्र को रूस का हिस्सा बना लिया। राजधानी ख़ाचीतरख़ान जला दी गई।
'आस्त्राख़ान' और 'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
राष्ट्रीय प्रतिभा खोज परीक्षा
राष्ट्रीय प्रतिभा खोज परीक्षा ( अथवा "एनटीएसई") भारत में राष्ट्रीय-स्तर की छात्रवृत्ति योजना है, जिसमें उच्च बौद्धिक एवं शैक्षिक क्षमता वाले छात्रों की पहचान की जाती है। इसके लिये केवल वे छात्र ही परीक्षा में बैठ सकते हैं, जो दसवीं कक्षा में पढ़ रहे हों। यह राष्ट्रीय शैक्षिक अनुसंधान और प्रशिक्षण परिषद द्वारा संचालित है।
वर्ष 2012-13 से निम्नलिखित नियम लागू है-
एनटीएसई को कक्षा १० के विद्यार्थियों के लिए संचालित किया जाएगा।
छात्रवृत्तियां: संचालित परीक्षा के आधार पर दसवीं कक्षा की परीक्षा में सम्मिलित होनेवाले छात्रों के प्रत्येक समूह में से १२०० छात्रवृत्तियां दी जायेंगी।
योग्यता: मान्यता प्राप्त स्कूलों की दसवीं कक्षा में पढ़नेवाले छात्र उन राज्यों या संघ शासित प्रदेशों, जहां स्कूल संचालित हैं, द्वारा संचालित जांच परीक्षा में शामिल होने के योग्य हैं। इसमें स्थानीयता का प्रतिबंध नहीं होता है।
एनटीएसई परीक्षा को दो भागों में बांटा गया है: मानसिक योग्यता परीक्षण और स्कोलास्टिक योग्यता परीक्षा।  पाठ्यक्रम में भौतिकी, रसायन विज्ञान, गणित, सामाजिक अध्ययन और सामान्य ज्ञान जैसे विषय शामिल हैं।
कक्षा ९ और १० में विद्यार्थियों को नामांकन के आधार पर राज्य/संघ राज्य - क्षेत्र हेतु कोटे का अनुपातिक परिकलन किया जाएगा।
कक्षा १० से आगे (कक्षा/पाठ्यक्रम के निरपेक्ष) पढ़ रहे सभी विद्यार्थियों के लिए छात्रवृत्ति की राशि रु. 1250/- प्रतिमाह होगी, अंडरग्रेजुएट्स और पोस्ट-ग्रेजुएट्स के लिए 2000 / - रुपये प्रतिमाह की छात्रवृत्ति, पीएच.डी. को छोड़कर, जहाँ यह यूजीसी प्रतिमानकों के अनुसार प्रदान की जाती है।
वर्तमान योजना के अंतर्गत छात्रवृत्ति अभ्यर्थियों को विज्ञान एवं सामाजिक विज्ञान में डॉक्टोारल स्त़र तक के पाठ्यक्रम एवं संव्यारवसायिक पाठ्यक्रमों में द्वितीय डिग्री स्तकर तक आयुर्विज्ञान और अभियांत्रिकी की पढ़ाई करने के लिए प्रदान की जाती है बशर्ते कि इस विवरणिका में दी गई शर्तों को पूरा किया जाए।
इस छात्रवृत्ति के लिए दो चरणों में चयन-प्रक्रिया अपनाई जाती है। पहले चरण के तहत राज्य स्तरीय परीक्षा आयोजित की जाती है। राज्य स्तरीय परीक्षा में जो छात्र सफल होते हैं, वही एनसीईआरटी द्वारा आयोजित दूसरे चरण की परीक्षा में शामिल हो सकते हैं। सभी राज्यों और केंद्र-शासित क्षेत्रों के छात्रों की संख्या को लेकर कोटा दिया गया है जिसके तहत उतनी ही संख्या में छात्र दूसरे चरण की परीक्षा में शामिल होंगे। किन्तु दूसरे चरण की परीक्षा के बाद छात्रवृत्ति के मामले में किसी तरह के कोटे का प्रावधान नहीं है।
10वीं कक्षा के लिए लिखित परीक्षा का तरीका निम्नलिखित होगा :
पहले चरण की राज्य या संघ शासित प्रदेश में परीक्षा में दो भाग होंगे
दूसरे चरण की राष्ट्रीय स्तर की परीक्षा में-
भारत मंत्रालय के तरफ
ख़ीवा
खीवा() मध्य एशिया के उज़बेकिस्तान देश के ख़ोरज़्म प्रान्त में स्थित एक ऐतिहासिक महत्व का शहर है। इस क्षेत्र में हजारों वर्षों से लोग बसते आये हैं लेकिन यह शहर तब मशहूर हुआ जब यह ख़्वारेज़्म और ख़ीवा ख़ानत की राजधानी बना।
अतिप्राचीन काल में ख़ीवा क्षेत्र में पूर्वी ईरानी भाषाएँ बोलने वाले लोग रहते थे लेकिन १०वीं सदी ईसवी के बाद यहाँ धीरे-धीरे तुर्की भाषाएँ बोलने वाले लोग बहुसंख्यक हो गए। १०वीं सदी में यहाँ से गुजरने वाले मुस्लिम यात्रियों ने इस शहर का वर्णन दिया जो अभी भी उपलब्ध है। १७वीं सदी की शुरुआत में यह शहर ख़ीवा ख़ानत की राजधानी बना। ख़ीवा ख़ानत पर चंगेज़ ख़ान के आस्त्राख़ान ख़ानत पर शासन करने वाले वंशजों की एक शाखा का राज था। १८७३ में रूसी साम्राज्य के कोन्स्तान्तीन फ़ोन फ़ाउफ़मान () नामक रणनीतिकार ने ख़ीवा पर हमला किया और उसका शहर पर २८ मई १८७३ को अधिकार हो गया। अब ख़ीवा ख़ानत रूसी साम्राज्य के अधीन थी लेकिन उसे नाम के लिए मुक्त रूप से चलने दिया गया। जब १९१७ में रूस में साम्यवादी (कोम्युनिस्ट) क्रान्ति हुई तो यहाँ कुछ समय की लिए एक 'ख़ोरज़्म जन सोवियत गणतंत्र' () घोषित कर दिया गया और ख़ीवा ख़ानत हमेशा के लिए ख़त्म हो गई। १९२५ में इस गणतंत्र को सोवियत संघ में मिला लिया गया और खीवा शहर उज़बेकिस्तान का हिस्सा बन गया।
मध्यकाल में ख़ीवा अपने दासों के बाज़ार के लिए प्रसिद्ध था जहाँ मनुष्यों को खरीदा-बेचा जाता था। अक्सर यहाँ ईरानी और रूसी लोग बेचे जाते थे। अक्सर कुछ तुर्कमान क़बीलों में यह प्रथा बन गई थी कि वह फ़सलें कटते ही पड़ोसी ईरान की बस्तियों में जाकर ज़बरदस्ती लोग लाकर उन्हें ख़ीवा में बेच देते थे। रूस ने जब ख़ीवा पर क़ब्ज़ा करने के प्रयास शुरू किये तो उसने इस दास-प्रथा को ख़त्म करने को भी अपने एक मुख्य उद्देश्य बताया।
सोवियत संघ के ज़माने में सरकार ने फ़ैसला किया कि ख़ीवा के अंदरूनी शहर को भविष्य के लिए बिना-बदलाव के सुरक्षित किया जाएगा। इस क्षेत्र से लगभग सभी निवासियों को निकाल दिया गया। शहर के अंदरूनी भाग को इचान कला कहते हैं और इसके इर्द-गिर्द एक ईंटों की ऊँची दीवार है। इसके बीच में एक ऊँचा नीला बुर्ज है। इसे बनाने वाले ख़ान का इरादा अज़ान दिलवाने के लिए एक ऊँची मीनार बनाने का था लेकिन वह इसे पूरा करने से पहले ही मर गया और उसके बाद आने वाले ख़ान ने इसे अधूरा ही छोड़ दिया। कहा जाता है कि उसको यह अहसास हो गया की इस मीनार से अज़ान देने वाले मुल्लाह को ज़नाना-गृह में उसकी पत्नियाँ नज़र आएँगी। शहर के इस अंदरूनी इचान कला भाग में ५० ऐतिहासिक स्थल और २५० मध्यकालीन घर हैं। इस से बाहर वाले क्षेत्र को दिचान कला कहते हैं।
राम गोपाल यादव
प्रो॰ राम गोपाल यादव (अंग्रेजी: Ram Gopal Yadav, जन्म: 29 जून 1946 सैफई इटावा) समाजवादी पार्टी अध्यक्ष मुलायम सिंह यादव के छोटे भाई है। पेशे से अध्यापक रहे श्री यादव वर्तमान में समाजवादी पार्टी के टिकट पर उत्तर प्रदेश से राज्यसभा के सांसद हैं।वर्तमान में वे समाजवादी पार्टी के राष्ट्रीय प्रवक्ता व महासचिव हैं।प्रो.रामगोपाल यादव के छोटे पुत्र अक्षय यादव 2014 के आमचुनाव में उत्तर प्रदेश के फ़िरोज़ाबाद लोकसभा निर्वाचन क्षेत्र से सांसद सदस्य हैं।
तेज़
तेज़ २०१२ में बनी हिन्दी एक्शन फ़िल्म है जिसका निर्देशन प्रियदर्शन द्वारा किया गया है। फ़िल्म में अनिल कपूर, अजय देवगन, बोमन ईरानी, कंगना रनाउत, समीरा रेड्डी और ज़ायेद खान मुख्य भूमिकाओं में है। फ़िल्म में दक्षिण फ़िल्म अभिनेता मोहनलाल अतिथि भूमिका में है। फ़िल्म के स्टंट कोरियोग्राफर गेरेथ मिलने है जो "" और "" पर कार्य कर चुके है। "तेज़" का पूर्व शीर्षक "बुलेट ट्रेन" था। इसका अधिकृत ट्रेलर ४ जनवरी २०१२ को रिलीज़ किया गया और फ़िल्म को २००० पर्दों पर २७ अप्रैल २०१२ को रिलीज़ किया गया।
फ़िल्म का कथानक अन्य अंग्रेज़ी फ़िल्मों, जैसे "द बुलेट ट्रेन" और कियानु रीव्स अभिनीत "स्पीड" पर आधारित है। फ़िल्म को काफ़ी आलोचनाओं का सामना करना पड़ा एयर यह बॉक्स ऑफिस पर अच्छा प्रदर्शन नहीं कर पाई।
आकाश राणा एक इंज़ीनियर है जो अपनी ब्रिटिश नागरिक पत्नी निकिता के साथ लंदन में रहता है। उसका अवैध तरीके से ब्रिटेन में रहने की जानकारी कोर्ट को पता चलती है जो उसे देश से निकाल देती है। आकाश चार वर्ष पश्चात फिर से बदला लेने की नीयत से देश में प्रवेश करता है और अपने पुराने कर्मचारी आदिल ख़ान अवं मेघा के साथ नुक्सान करने की योजना बनाता है।
जनगणना नगर
भारत के संदर्भ में, एक जनगणना नगर वो नगर है जो वैसे तो एक अधिसूचित नगरपालिका इकाई नहीं होता, परन्तु इसकी जनसंख्या अपेक्षाकृत अधिक होती है जिसे ग्रामीण जनसंख्या माना जाता है। एक जनगणना नगर की न्यूनतम जनसंख्या 5000 होती है, पुरुष जनसंख्या का कम से कम 75% गैर-कृषि व्यवसायों में संलग्न होता है और न्यूनतम जनसंख्या घनत्व 400 व्यक्ति प्रति किमी होता है।
स्पीड (2007 फ़िल्म)
स्पीड बॉलीवुड एक्शन कॉमेडी फिल्म हैं। जो विक्रम भट्ट द्वारा निर्देशित और इसका निर्माण हैरी बवेजा ने किया हैं। इस फिल्म के मुख्य भूमिकाओं में जायद खान, उर्मिला मातोंडकर, आशीष चौधरी, आफताब शिवदासानी और संजय सूरी हैं। यह 2004 के में बनी एक अंग्रेज़ी फ़िल्म "सेल्युलर" का रीमेक हैं।
भाषा संसाधन के उपकरण
नीचे की सारणी में प्राकृतिक भाषाओं को संसाधित करने में प्रयुक्त प्रमुख उपकरणों (कम्प्यूटर प्रोग्रामों) की जानकारी है। वस्तुतः ये औजार कम्प्यूटर लाइब्रेरियों, फ्रेमवर्क और अनुप्रयोगों के समूह हैं जो सांकेतिक (सिम्बोलिक), सांख्यिकीय प्राकृतिक भाषा और वाक का संसाधन (processing) करते हैं। प्राकृतिक भाषा संसाधक उपरण (NLP tools) प्रायः वाक्य की पहचान, टोकनीकरण (Tokenization), वाक्यांग संसूचन (POS-tagging), शैलो पार्जिंग (Shallow parsing), लेमटाइजेशन (lemmatisation), आदि कार्य करते हैं।
स्पीड (1994 फ़िल्म)
स्पीड () १९९४ में बनी अमेरिकी एक्शन-थ्रिलर फ़िल्म है जिसका निर्देशन जेन डी बोंट द्वारा किया गया है और यह लॉस एंजिलिस में घटती है। एलएपीडी ऑफिसर जैक ट्रेवन एक बोम्बर और फिरौती मांगने वाले निवृत्त अटलांटा बोम्ब दल के सार्जन्ट होवार्ड पेन का निशाना बन जाता है जो उसे कई कारनामे करने में मजबूर कर देता है। ट्रेवन के साथ अपनी पहली मुठभेड़ में पेन बच निकलता है और शहर की एक बस में बम लागा देता है जिसपर ट्रेवन सवार है और उसे चेतावनी देता है की बस 50 मिल प्रति घंटा की रफ़्तार से अगर निचे आई तो बम फट जाएगा। फ़िल्म में कियानू रीव्स, डेनिस हॉपर, सैंड्रा बुलक और जेफ़ डैनियल्स मुख्य भूमिकाओं में है। फ़िल्म को सर्वश्रेष्ठ ध्वनि और सर्वश्रेष्ठ ध्वनि इफेक्ट्स के लिए 1995 में दो अकादमी पुरस्कार प्रदान किए गए। इसका अगला भाग "" १९९७ में रिलीज़ किया गया जिसमे केवल सैंड्रा बुलक ही पुनः अपने पात्र के साथ लौटी।
स्पीड 2: क्रुज़ कंट्रोल
स्पीड 2: क्रुज़ कंट्रोल () १९९७ में बनी एक्शन-थ्रिलर फ़िल्म है जो "स्पीड" (१९९४) का अगला भाग है। फ़िल्म का निर्माण व निर्देशन जेन डी बोंट द्वारा और लेखन कार्य रैंडल मैककार्मिक और व जेफ़ नाथान्सन द्वारा किया गया था। सैंड्रा बुलक फ़िल्म में अपनी "स्पीड" का पात्र निभाती है साथ है फ़िल्म में जेसन पेट्रिक और विलेम डाफ़ो सह-कलाकारों के रूप में है। फ़िल्म को 20एथ सेंचुरी फॉक्स ने १३ जून १९९७ को रिलीज़ किया था।
मिशन: इम्पॉसिबल II
मिशन: इम्पॉसिबल II () 2000 में बनी अमेरिकी एक्शन फ़िल्म है जिसका निर्देशन जॉन वू ने किया है और इसमें टॉम क्रूज़ आईएमएफ़ एजेंट इथन हंट की भूमिका में है जो फ़िल्म के सह-निर्माता भी है। यह ब्रायन डी पाल्मा द्वारा १९९६ में बनी फ़िल्म "" श्रंखला का अगला और दूसरा भाग है । गुप्तचर संस्था इम्पाॅसिबल मिशन फाॅर्स एजेन्ट इथन हंट को "किमेरा" नामक जैव-हथियार को वापिस लाने आईएमएफ के ही भ्रष्ट व भगोड़े पूर्व एजेंट शाॅन एम्ब्रोस के यहां भेजती है, जिसमें वह अपनी नई गर्लफ्रैंड निया नोर्दोफ़-हाॅल की सहायता लेता है ।
फ़िल्म मिशन : इम्पाॅसिबल II को वैश्विक तौर पर मई 24,2000 को जारी किया गया और इसने $546 करोड़ से ज्यादा का व्यवसाय किया, यह वर्ष 2000 की सबसे ज्यादा कमाई वाली फ़िल्म से भी उल्लेखनीय रही । फ़िल्म समीक्षकों ने फ़िल्म की मिश्रित मगर सकारात्मक प्रतिक्रिया दी; जिनमें उन्होंने टाॅम क्रुज के परफाॅर्मेंस तथा एक्शन-सिक्वेंस की काफी प्रंशसा की, मगर फ़िल्म की पटकथा तथा संवाद पर काफी आलोचना भी की ।
इथन हंट को आईएमएफ द्वारा सूचना मिलती है कि किसी ने उसकी पहचान का लाभ उठाकर बायो-कैमिकल एक्सपर्ट डाॅ. व्लादिमिर नेखोर्विच की अमेरिका पहुँचने से पूर्व ही, उनका प्लेन क्रैश कर मार दिया गया है । नेखोर्विच चूँकि इथन का पुराना दोस्त रहता है, जोकि आईएमएफ को सचेत करने के लिए, अपने नए जैव हथियार काईमेरा और उसके ईलाज बेलेरेफोन समेत वहाँ पहुँचने की कोशिश करते हैं । इस औषधि को बनाने के लिए बायोकिट में जबरन मजबूर कराया जाता है । आईएमएफ का निष्कर्ष है कि इन सबका जिम्मेवार भ्रष्ट हो चुके पूर्व आईएमएफ एजेंट सीन एम्ब्रोस का काम है । आईएमएफ अब इथन को उस वायरस और उसके ईलाज को ढूँढने का काम सौंपती है । इस अभियान में वह पेशेवर चोर नियाह नाॅर्डाॅफ-हाॅल को खोजता है, जोकि स्पेन स्थित सेविले में है । जहाँ पर, इथन को मालूम होता है वह एम्ब्रोस की एक्स-गर्लफ्रैंड रह चुकी है ।
सेल्युलर
सेल्युलर () २००४ में बनी थ्रिलर फ़िल्म है जिसका निर्देशन डेविड आर. एलिस द्वारा किया गया है और फ़िल्म में किम बसिंगर, क्रिस इवांस, जेसन स्टेथम और विलियम एच. मेसी मुख्य भूमिकाओं में है।
जेसिका बेल
जेसिका क्लैयर बेल (; जन्म ३ मार्च १९८२) एक अमेरिकी अभिनेत्री, मॉडल और गायिका है। बेल टेलिविज़न कार्यक्रम "7थ हेवन" में अपने पात्र मेरी केमडेन के लिए लोकप्रिय है।
जेसिका बेल का जन्म एली, मिनेसोटा में हुआ था। उनकी माँ किम्बरले एक गृहिणी और वैद्य है। उनके पिता जोनाथन बेल जनरल इलेक्ट्रोनिक्स में कार्य करते थे और एक व्यापारी व बिज़नस कन्सल्टंट है। वे जर्मन, फ्रांसीसी और अंग्रेज़ वंश की है और उनका एक छोटा भाई, जस्टिन है जो १९८५ में पैदा हुआ था।
तातारस्तान
तातारस्तान गणतंत्र () या तातारिया () रूस का एक संघीय खंड है जो उस देश की प्रशन प्रणाली में गणतंत्र का दर्जा रखता है। यह रूस के वोल्गा संघीय विभाग का हिस्सा है। तातारस्तान की राजधानी काज़ान है जो रूस के सबसे बड़े और सबसे समृद्ध शहरों में से एक है और इसे कभी-कभी 'रूस की तीसरी राजधानी' भी कहा जाता है। इस गणतंत्र का नाम तातार लोगों पर पड़ा है जो यहाँ के मूल निवासी हैं, हालांकि यहाँ रूसी और अन्य जातियों के भी बहुत लोग रहते हैं।
तातारस्तान रूस की राजधानी मास्को से ८०० कि० मी० दूर है। इसका क्षेत्र वोल्गा नदी से लेकर कामा नदी (वोल्गा की एक उपनदी) तक विस्तृत है और पूर्व में यूराल पर्वतों तक जाता रहा है।
७०० से १३०० ईसवी के काल में तातारस्तान के क्षेत्र में तुर्की लोगों का वोल्गा बुल्गारिया () राज्य हुआ करता था जिसका सन् ९२२ में इस्लामीकरण हो गया। इस राज्य पर की वजह से रूस, ख़ज़र लोगों और किपचक लोगों का दबाव होने के बावजूद यह आज़ाद रहा और इसके यूरोप और मध्य पूर्व के साथ गहरे व्यापारिक सम्बन्ध थे। १२३० के दशक में बातु ख़ान की मंगोल फ़ौजों ने इसे परास्त कर दिया और जो नया मिश्रित समुदाय पैदा हुआ उन्हें 'वोल्गा तातार' () के नाम से जाना जाता था। यह लोग तातार भाषा बोलने लगे। १४३० के दशक में यहाँ काज़ान ख़ानत शुरू हुई और इसकी राजधानी काज़ान शहर में थी।
१५२० के दशक में रूस के त्सार इवान भयानक () ने काज़ान ख़ानत पर हमला किया और १५२२ में काज़ान पर क़ब्ज़ा कर लिया। उसने बहुत से मुस्लिम तातारों को ज़बरदस्ती ईसाई बनाया और १५९३ में इस इलाक़े की सभी मस्जिदें तोड़ दी गई। बहुत से गिरजे बनाए गए लेकिन मस्जिद बनाए पर सख़्त मनाही रही। बहुत अरसे बाद कैथरीन महान के ज़माने में १७६६-१७७० काल में यहाँ पहली मस्जिद बनाने की अनुमति मिली। १९वीं सदी में यहाँ के मुस्लिम समुदाय में जदीद () नामक विचारधारा फैली। जदीदियों का कहना था कि कट्टरवाद बुरा है, ग़ैर-मुस्लिम समुदायों के लोगों के साथ भाईचारे से रहना चाहिए और पश्चिमी ज्ञान और शिक्षा को अपनाना चाहिए।
१९१७ में रूस में साम्यवादी (कोम्युनिस्ट) क्रान्ति हुई। रूस के कुछ इलाक़ों में गृह युद्ध छिड़ा, जिस दौरान कुछ तातार राष्ट्रवादियों ने यहाँ एक आज़ाद गणतंत्र चलाने की कोशिश की लेकिन उसका विलय ज़बरदस्ती सोवियत संघ में कर दिया गया। यहाँ सूखा आया जिसमें ४ लाख से ६ लाख के बीच लोग मरे। सोवियत संघ जब टूट रहा था, तब ३० अगस्त १९९० को तातारस्तान ने अपने इलाक़े पर अपना अधिपत्य घोषित कर दिया। एक नया संविधान बनाया गया जिसमें १९९२ में तो तातारस्तान को एक स्वतन्त्र राज्य घोषित किया गया लेकिन २०२२ में जोड़े गए अनुच्छेद १ और ३ के अनुसार तातारस्तान को रूसी संघ का भाग भी घोषित किया गया।
एलियन (फ़्रैंचाईज़ी)
एलियन () फ़िल्म शृंखला एक काल्पनिक विज्ञान पर आधारित भुतहा फ़िल्म फ़्रैंचाईज़ी है जो एलेन रिप्ली (सिगौरनी विवर द्वारा अभिनीत) और उसकी परग्रही प्रजाति के साथ जंग पर केंद्रित है जिन्हें "द एलियन" कहा जाता है। 20एथ सेंचुरी फॉक्स द्वारा निर्मित यह शृंखला १९७१ में फ़िल्म "एलियन" से शुरू हुई जिसके आगे चलकर तिन भाग, कई पुस्तकें, कॉमिक्स और वीडयो गेम बनाए जा चुके है।
अंतरिक्ष यां "नोस्ट्रोमो" एक वीरान ग्रह पर एक अज्ञात परग्रही यान द्वारा भेजे गए सिग्नल का पीछा करते हुए पहुँचता है। यान की छानबीन करते वक्त "नोस्ट्रोमो" के कर्मीदल का एक सदस्य को विचित्र अंडे जैसी वस्तु मिलती है जिसमें से निकला जिव उसके चहरे पर चिपक कर उसे बेहोश कर देता है। कुछ वक्त बाद परजीवी मर जाता है और सदस्य जाग जाता है जैसे उसे कुछ हुआ ही न हो। परन्तु कुछ समय बाद एक परग्रही जिव उसकी छाती फाड़ कर बाहर निकल आता है और जल्द ही आठ-फूट लंबे जिव में बदल जाता है और अन्य कर्मीदल के सदस्यों को मारना शुरू कर देता है।
फ़िल्म "डार्क स्टार" (१९७४) को पूरा करने के बाद डैन ओ'बेनॉन एक काल्पनिक विज्ञान पर आधारी डरावनी फ़िल्म के लिए सोच विचार शुरू किया। इसे शुरुआत में "मेमरी" शीर्षक दिया गया। कथानककार रोनाल्ड शुसेट ने इस परियोजना पर ओ'बेनॉन के साथ कार्य शुरू किया और कई नई वस्तुएँ जोड़ी। दोनों ने कथानक खत्म कर उसे शुरुआत में "स्टार बिस्ट" शीर्षक दिया परन्तु ओ'बेनॉन ने गौर किया की कथानक में शब्द "एलियन" कई बार दोहराया गया है और अंततः उन्होंने फ़िल्म का शीर्षक बदलकर "एलियन" कर दिया। लेखकों को लगा की यह एक कम-बजट की फ़िल्म होगी परन्तु "" की सफलता ने फॉक्स को कई करोड़ इसके प्रोडक्शन में लगाने पर मजबूर कर दिया।
लेफ्टीनेंट एलेन रिप्ली, "नोस्ट्रोमो" की एक मात्र जीवित सदस्य, हायपरस्लीप से ५७ वर्ष बाद एक नए अंतरिक्ष स्टेशन पर जागती है। उसे पता चलता है की पिछली फ़िल्म का ग्रह (जिसे एलवि-426 नाम दिया गया है) अब एक नई कॉलोनी का घर है। जब इक कॉलोनी से संपर्क टूट जाता है तब रिप्ली मरीन दस्ते के साथ "सुलाको" से रवाना हो जाती है।
रिडले स्कॉट द्वारा निर्देशित पहली फ़िल्म एक कामयाबी थी परन्तु फॉक्स ने इसका अगला भाग बनाने का विचार १९८३ तक नहीं किया जब जेम्स कैमरून ने इस शृंखला को आगे बढ़ाने की इच्छा निर्माता डेविड गिलर से की। कैमरून की "द टर्मिनेटर" की सफलता के बाद कौमरून और उनके साथी गेल एने हर्ड को "एलियन" का अगला भाग बना कर १९८६ में रिलीज़ करने की इजाज़त दे दी गई। कैमरून ने इसका कथानक एक कहानी से लिया जो उन्होंने गिलर और वाल्टर हिल के साथ मिलकर लिखी थी।
"सुलाको" पर आग लगने के कारण एक बचाव पोड छोड़ा जाता है। वह रिफायनरी/जेल ग्रह फ्लोरिना "फ्यूरी" १६१ पर क्रैश हो जाता है। रिप्ली एकमेव ज़िंदा बची सदस्य होती है और उसे पता नहीं होता है की एक अंडा यान पर मौजूद है। जिव पैदा होकर जेल में लोगो को मारना शुरू कर देता है। रिप्ली को बाद में पता चलता है की उसके शारीर में भी एक परग्रही जिव पल रहा है।
पिछली फ़िल्म की घटनाओं के दो सौ वर्ष बाद एलेन रिप्ली का क्लोन बनाया जाता है और उसमे से एलियन रानी को सर्जरी द्वारा अलग कर दिया जाता है। संयुक्त ग्रहों की सेना एलियनों को अंतरिक्षयान युएसएम "औरिगा" पर अगवा किए गए मनुष्यों में प्रजनन करवा कर बढ़ाना चाहती है। एलियन बच निकलने में सफल होते है और रिप्ली और लड़ाकों का जत्था "औरिगा" से बच कर उसे बर्बाद करने का प्रयत्न करता है जो पृथ्वी की ओर जा रहा है।
दुंदुभि
दुंदुभि रामायण के किष्किन्धाकाण्ड में एक भैंसा रूपी दैत्य है। वह माया नाम के दैत्य का पुत्र तथा मायावी नामक दैत्य का छोटा भाई बताया गया है। दोनों भाइयों का वध बालि के हाथों हुआ था।
मायावी
मायावी रामायण के किष्किन्धाकाण्ड में एक भयानक दैत्य था। वह माया नाम की असुर स्त्री का पुत्र तथा दुंदुभि नामक दैत्य का बड़ा भाई बताया गया है। दोनों भाइयों का वध बालि के हाथों हुआ था।
नोकिया एन८
निकिया एन8 () एक सिम्बियन 3 स्मार्टफोन है जो नोकिया की एन-शृंखला का हिस्सा है जिसे २०१० में रिलीज़ किया गया था। इसे नोकिया ऑनलाइन स्टोर पर १३ दिसम्बर २०१० व विश्वभर के बाज़ारों में १ अक्टूबर २०१० को रिलीज़ किया गया था। एन8 में 12 मेगापिक्सेल कैमरा, पेंटाबैंड 3.5जी रेडियो और चित्र पर आधारित पहचान जैसी सेवाएं उपलब्ध है। कनेक्टिविटी के लिए इसमें एचडीएमआई आउटपुट, यूएसबी ऑन-द-गो और वाई-फाई 802.11 b/g/n उपलब्ध है।
दिल्ली विश्‍वविद्यालय के भूतपूर्व छात्रों की सूची
दिल्ली विश्‍वविद्यालय एक सार्वजनिक केन्द्रीय विश्वविद्यालय है जो भारत की राजधानी दिल्ली में स्थित है। विश्‍वविद्यालय भारत सरकार द्वारा वित्त पोषित किया जाता तथा इसके कुलपति का पद भारत के उपराष्ट्रपति के पास होता है। दिल्ली विश्वविद्यालय के दो परिसर हैं जो दिल्ली के उत्तरी और दक्षिणी भाग में स्थित हैं और जिन्हें क्रमश: उत्तरी परिसर और दक्षिणी परिसर कहा जाता है। विश्‍वविद्यालय की स्थापना सन् 1922 में केन्द्रीय विधान सभा द्वारा पारित किए गए बिल के द्वारा हुई थी। इसके संस्थापक उपकुलपति हरिसिंह गौर थे। दिल्ली विश्‍वविद्यालय लगातार भारत के उच्च क्रमांकन विश्वविद्यालयों में से एक रहा है।
ओग़ुज़ भाषाएँ
ओग़ुज़​ भाषाएँ (), जिन्हें दक्षिण-पश्चिमी तुर्की भाषाएँ () भी कहा जाता है, तुर्की भाषा परिवार की एक प्रमुख उपशाखा हैं जो दक्षिण-पूर्व यूरोप के बाल्कन क्षेत्र से लेकर चीन तक लगभग १५ करोड़ लोगों द्वारा बोली जाती हैं। तुर्की भाषा और अज़रबेजानी भाषा दोनों ओग़ुज़​ भाषाएँ हैं।
'ओग़ुज़​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
ओग़ुर भाषाएँ
ओग़ुर​ भाषाएँ (), जिन्हें बुल्गार भाषाएँ () भी कहा जाता है, तुर्की भाषा परिवार की एक उपशाखा हैं। यह दक्षिण-पूर्वी यूरोप के वोल्गा बुल्गारिया () नामक राज्य में बोली जाती थी लेकिन आधुनिक काल में इस शाखा की केवल एक ही भाषा, चुवाश भाषा, जीवित है। ऐतिहासिक नज़रिए से बहुत से ख़ज़र लोग और यूरेशियाई आवार लोग जैसे समुदाय भी ओग़ुर​ भाषाएँ बोलते थे लेकिन यह समय के साथ विलुप्त हो गई। कृपया ध्यान दें कि उइग़ुर भाषा का नाम ओग़ुर​ भाषा परिवार से मिलने के बावजूद वह इस भाषा-परिवार की सदस्य नहीं है हालाँकि वह एक तुर्की भाषा ज़रूर है।
'ओग़ुर​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
बातकेन प्रांत
बातकेन प्रांत () मध्य एशिया के किर्गिज़स्तान देश का एक प्रांत है। इसकी राजधानी का नाम भी बातकेन शहर ही है। इस प्रांत का उत्तरी हिस्सा उपजाऊ फ़रग़ना वादी में आता है जबकि दक्षिण-पूर्व में अलाय पर्वत और दक्षिण-पश्चिम में तुर्किस्तान पर्वत स्थित हैं। २००९ की जनगणना के अनुसार इस प्रांत के ७६.५% लोग किरगिज़ समुदाय के, १४.७% उज़बेक समुदाय के और ६.९% ताजिक समुदाय के थे। यहाँ रूसी और तातार लोग भी रहते हैं। इस प्रांत की सरहदें पश्चिम और उत्तर में ताजिकिस्तान से और उत्तर-पूर्व में उज़बेकिस्तान से लगतीं हैं।
बातकेन प्रांत का इलाक़ा ओश प्रांत का हिस्सा हुआ करता था लेकिन १२ अक्टूबर १९९९ को इसे अलग करके एक भिन्न प्रांत का दर्जा दे दिया गया। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।
द लीजेंड ऑफ़ स्पायरो: द इटर्नल नाइट
द लीजेंड ऑफ़ स्पायरो: द इटर्नल नाइट (अंग्रेज़ी: The Legend of Spyro: The Eternal Night) 2 और अंतिम किस्त में है: द लीजेंड ऑफ़ स्पायरो त्रयी. इसके लिए जारी किया गया था: , , , और मोबाइल फोन.
अंतिम घंटी
अंतिम घंटी (), जिसे रूसी भाषा में पोसलेदन्यी ज़्वोनोक​ () कहते हैं, रूस और भूतपूर्व सोवियत संघ से उत्पन्न होने वाले अन्य देशों के विद्यालयों में एक ख़ुशी मानाने का समारोह होता है जो आध्यात्मिक वर्ष के अंत में पढ़ाई ख़त्म होने पर लेकिन इम्तिहानों के शुरू होने से पहले आयोजित किया जाता है। आमतौर पर यह हर साल २५ मई को मनाया जाता है। जो विद्यार्थी विद्यालय से उत्तीर्ण होकर उसे छोड़ने वाले होते हैं वे अपनी स्कूल की वर्दियों में या फिर औपचारिक अच्छे वस्त्रों में बनठन कर समारोह में हिस्सा लेते हैं। १९९० के दशक से लड़कियों के लिए सोवियत-शैली की स्कूली वर्दियाँ पहनकर आना प्रथा बन गयी है और वे अक्सर सफ़ेद तहबन्द (एप्रन) पहने और बालों में सफ़ेद फ़ीते (रिबन) बांधे आती हैं।
इस समारोह में इन विद्यार्थियों के लिए पहली कक्षा के किसी बच्चे द्वारा यादगार के लिए एक अंतिम बार स्कूल की घंटी बजाई जाती है। अक्सर यह विद्यालय की सबसे छोटी बच्ची होती है जिसे विद्यालय से उत्तीर्ण होने वाला सबसे बड़ा लड़का अपनी गोद में उठाकर घंटी तक ले जाता है।
आर एल सी परिपथ
आरएलसी परिपथ (RLC circuit) से अभिप्राय उस परिपथ से है जो प्रतिरोध (R), प्रेरकत्व (L) तथा संधारित्र (C) के श्रेणीक्रम या समान्तरक्रम संयोजन (connection) से बना हो। यह संयोजन वास्तव में LC दोलित्र (आसिलेटर) की तरह का एक हार्मोनिक फिल्टर है जिसमें R की उपस्थिति दोलनों का क्षय (damp) करती है। दूसरे शब्दों में यह कह सकते हैं कि शुद्ध LC परिपथ, RLC परिपथ का एक विशेष रूप (या शुद्ध रूप) है जिसमें प्रतिरोध (या डम्पिंग) शून्य हो।
यह परिपथ अत्यन्त उपयोगी है। दोलित्रों (oscillator circuit) में विविध प्रकार से इसका उपयोग होता है। रेडियो रिसिवरों और टेलीविजन में यह ट्यूनिंग (tuning) के काम आता है। RLC परिपथ को एलेक्ट्रॉनिक फिल्टर की भाँति प्रयोग किया जाता है और इससे बैण्ड-पास फिल्टर, बैण्ड-रिजेक्ट फिल्टर, लो-पास-फिल्टर या हाई-पास-फिल्टर बनाये जा सकते हैं। जब इसे ट्यूनिंग के काम में लिया जाता है तब यह बैण्ड-पास-फिल्टर की तरह काम करता है।
R, L और C इन तीनो अवयवों को भिन्न-भिन्न प्रकार से जोड़कर परिपथ बनाये जाते हैं। इनमें से दो परिपथ सबसे सरल हैं - इन दोनो परिपथों का विश्लेषण अपेक्षाकृत बहुत आसान है और बिना कम्युटर के भी आसानी से विश्लेषित किया जा सकता है। किन्तु RLC के कुछ ऐसे संयोजन (कम्बिनेशन) भी हैं जिनका बहुत ही अधिक व्यावहारिक महत्व है और वे विश्लेषण की दृष्टि से कठिन हैं। इससे वरण कारी परिपथ भी कहते हैं इससे हम रेडियो की फ्रीक्वेंसी सेट कर सकते हैं।
जन्नत 2
जन्नत 2 एक हिन्दी जुर्म थ्रिलर फ़िल्म है जो २००८ में बनी हीट फ़िल्म "जन्नत" का अगला भाग है। फ़िल्म का निर्देशन कुणाल देशमुख द्वारा व निर्माण महेश भट्ट और मुकेश भट्ट द्वारा किया गया है। फ़िल्म में इमरान हाश्मी, रणदीप हूडा, इमरान ज़ाहिद और ईशा गुप्ता मुख्य भूमिकाओं में है। फ़िल्म की कहानी दिल्ली में गैरकानूनी हथियारों के विवाद पर आधारित है। इसकी पहली झलक १५ मार्च २०१२ को अनावृत की गई थी और फ़िल्म को ४ मई २०१२ को रिलीज़ किया गया। यह फ़िल्म २००५ में बनी अंग्रेज़ी फ़िल्म "लॉर्ड ऑफ़ वॉर" पर आधारित है जिसमे निकोलस केज मुख्य भूमिका में है।
सोनू दिल्ली (इमरान हाश्मी) दिल्ली का एक छोटा-मोटा हथियारों का व्यापारी है। जब एक कड़क पुलिस अफसर एसीपी प्रताप रघुवंशी उससे पूछताछ करता है तब वह उसका खबरी बन जाता है।
हालांकि वह एसीपी की सहायता कर रहा होता है उसे जेल में कुछ समय के लिए भेज दिया जाता है। वह एसीपी को गैरकानूनी हथियारों के माफिया के बारे में लाचार होकर सारी जानकारी देता रहता है। परन्तु जब सोनो डॉ॰ जान्हवी तोमर (ईशा गुप्ता) से प्यार करने लगता है तब वह यह सारे काम छोड़ने की कोशिश करता है। एसीपी प्रताप जो हथियारों के गोरख धंदे के मुखिया को पकड़ने के लिए तत्पर है सोनू को अपना खबरी बने रहने के लिए मन रहता है और उसे इसके बदले इनाम देने का वादा करता है। अपनी पत्नी को अँधेरे में रख कर सोनू हथियारों के तस्करों की एक बड़ी टोली में शामिल हो जाता है।
सोनू को तब बड़ा झटका लगता है जब उसे पता चलता है की जान्हवी के पिता मंगल सिंह तोमर दिल्ली के हथियारों के धंदे के सर्गानाह है।फ़िल्म का संगीत प्रीतम द्वारा रचा गया है जिसे फ़िल्म "ब्लड मनी" के साथ रिलीज़ किया गया था। से समिक्षों द्वारा काफ़ी सराहा गया। द टाइम्स ऑफ़ इण्डिया ने इसे ४/५ सितारें दिए। बोलीवुड हंगामा के जोगिन्दर टुटेजा ने से ५ में से ४ सितारे देते हुए इसे एक बेहतरीन अल्बम कहा।
तलवाड़ा झील
तलवारा झील एक छोटी सी झील है जो राजस्थान के हनुमानगढ़ ज़िले में घग्गर-हकरा नदी के मार्ग में एक द्रोणी में पानी भर जाने से मानसून की बारिशों के दौरान बन जाती है। सन् १३९८-९९ ईसवी में जब तैमूर ने मध्य एशिया से आकर भारत पर हमला किया था तो हनुमानगढ़ के भटनेर क़िले पर क़ब्ज़ा करने के बाद वह यहाँ कुछ देर के लिए सस्ताया था। हनुमानगढ़ ज़िला एक बहुत ही शुष्क इलाक़ा है और कहा जाता है कि यह मौसमी सरोवर इस ज़िले की इकलौती झील है। घग्गर नदी के मार्ग में यह हरियाणा के सिरसा ज़िले के ओटू वीयर (बाँध) के आगे पड़ती है।
जलालाबाद, शाहजहाँपुर
जलालाबाद (Jalalabad) भारत के उत्तर प्रदेश राज्य के शाहजहाँपुर ज़िले में स्थित एक नगर है। यह इसी नाम की तहसील का मुख्यालय भी है।
जलालाबाद की देखरेख यहाँ की नगरपालिका करती है। यह नगर तिलहर शहर के पास स्थित है।
१९८८ के शाहजहाँपुर डिस्ट्रिक्ट गजेटियर के पृष्ठ १२ पर दिये गये प्रमाणों के अनुसार जलालाबाद-स्थित जमदग्नि आश्रम तथा उससे आधे मील दूर रामताल के समीप परशुराम के मन्दिर में परशुराम का फरसा आज भी देखा जा सकता है। इसी नगर का अति प्राचीन तिकोला देवी मन्दिर द्वापर कालीन बताया जाता है। प्रचलित जनश्रुति के अनुसार पाण्डवों ने अज्ञातवास के समय अपने कुछ दिन यहाँ पर रहकर बिताये थे।
भारत की 2011 जनगणना के अनुसार नगर की कुल जनसंख्या 38,202 थी, जिसमें से 20,212 पुरुष और 17,990 स्त्रियाँ थीं। यहाँ का साक्षरता दर 68.18% था, जो राज्य औसत 67.68% से ज़रा ऊँचा था। पुरुषों में यह दर 74.62% और स्त्रियों में 61.00% था। कुल जनसंख्या का 14.05% उन बच्चों का था जो 6 वर्ष से कम आयु के थे।
लखनऊ, कानपुर तथा बरेली महानगरों के मध्य बसे होने के कारण यह नगर पश्चिमी व पूर्वी उत्तर प्रदेश को सडक मार्ग से सीधा जोडता है। समीपवर्ती शहर फर्रुखाबाद होने से इसका महत्त्व और भी बढ जाता है क्योंकि फर्रुखाबाद में आलू की उपज प्रचुर मात्रा में होती है। यदि यहाँ पर मेगा फूड पार्क स्थापित हो जाये तो किसानों की मौज आ जाये। गेहूँ व चावल के अतिरिक्त आम व अमरूद के उत्पादन का सीधा लाभ उन्हें मिल सकता है।
हिन्दू मान्यता के अनुसार यह नगर भगवान परशुराम की जन्मस्थली है। यहाँ स्थित उनके पिता महर्षि जमदग्नि आश्रम के निकट बनी रेणुका कुटी में उनका जन्म हुआ था ऐसा कहा जाता है। इसी कारण कुछ विद्वान इसे परशुराम पुरी के नाम से भी सम्बोधित करने लगे हैं। बहरहाल यहाँ के कुछ प्रमुख मन्दिर व ऐतिहासिक स्थल इस प्रकार हैं:. गंगा, रामगंगा, बैगुल एवं खदरी - यह चार नदियाँ इसके भौगोलिक क्षेत्र से होकर गुजरती हैं।
यहाँ पर भारतीय तेल कम्पनी इण्डियन आयल के तीन तथा बहुराष्ट्रीय कम्पनी एस्सार का एक अधिकृत पेट्रोल पम्प है। 1) Mohan filing station, Gunara Mod 2) Kanti filing station, Baraily Road 3) Kargil shahid Ramesh chandra filing station
सुप्रसिद्ध कांग्रेसी नेता व स्वतन्त्रता सेनानी प्रेमकृष्ण खन्ना ने अपने घनिष्ठ मित्र और क्रान्तिकारी आन्दोलन के सूत्रधार पं० राम प्रसाद 'बिस्मिल' के विचारों से प्रेरणा प्राप्त कर आजीवन अविवाहित रहने का संकल्प लिया और अपने जनपदीय कार्यक्षेत्र शाहजहाँपुर में आधा दर्जन प्रकल्प खडे कर दिये जिनमें सबसे पहला प्रकल्प - काकोरी शहीद इण्टर कालेज जलालाबाद इसी नगर में स्थापित हुआ था।
बिलगे ख़ागान
बिलगे ख़ागान (, जन्म: ६८३ या ६८४ ईसवी, मृत्यु: ७३४ ईसवी) गोएकतुर्क ख़ागानत का एक ख़ागान (सर्वोच्च ख़ान शासक) था। उसके कारनामों का बखान प्रसिद्ध ओरख़ोन शिलालेखों में मिलता है।
जैसा कि उस ज़माने के तुर्की शासकों में रस्मी था, बिलगे का वास्तविक नाम कुछ और था और शासक बनने के बाद कुछ और रखा गया। उसका व्यक्तिगत नाम चीनी सूर्त्रों के हवाले से अशीना मोजिलियान () था लेकिन ख़ागान बन जाने के बाद उसका पूरा औपचारिक राजसी नाम 'तेंगिरितेग तेंगिरिदे बोल्मुश तुरुक बिलगे ख़ागान' बना, जो पुरानी तुर्की लिपि में () लिखा जाता था। ध्यान दें कि इस नाम में मंगोल लोगों के पारम्परिक देवता तेन्ग्री का नाम भी सम्मिलित है।
७१६ में गोएकतुर्कों के दुसरे ख़ागान, ख़ापागान ख़ागान () को तोक़ुज़ ओग़ुज़ () नामक नौ तुर्की क़बीलों के परिसंघ ने मार डाला और उसका कटा हुआ सिर चीनी राजदूत के साथ चीन के चांगआन शहर भेजा। इसके बाद उसका बेटा इनेल ख़ागान () गद्दी पर बैठा हालाँकि यह हक़ उसके चचेरे भाई मोजिलन का बनता था। मोजिलन के भाई और सेना के सिपहसलार कूल तेगिन () ने इनेल के खिलाफ़ विद्रोह किया और उसे मारकर मोजिलन को गद्दी पर बैठाया। उसका नया राजसी नाम 'बिलगे ख़ागान' रखा गया जिसका मतलब 'समझदार मुखिया' था।
बिलगे का साम्राज्य कैस्पियन सागर से मंचूरिया के विशाल स्तेपी क्षेत्र पर विस्तृत था। उसने चीन के पश्चिमी इलाक़ों पर भी हमला करके उन्हें हथिया लिया। लेकिन उसने फिर चीन के तंग राजवंश से शांति बहाल करनी चाही और चीनी सम्राट से एक चीनी राजकुमारी की मांग करी ताकि दोनों देशों में सम्बन्ध कायम हो सकें। चीनी सम्राट राज़ी हो गया लेकिन इस दौरान बिलगे को बुयरुक चोर () नामक आदमी ने ज़हर दे दिया जिस से बिलगे मरने लगा। ऐतिहासिक स्रोतों से यह ज्ञात नहीं है कि उसने बिलगे को विष क्यों दिया लेकिन यह पता है कि बुयरुक दूत बनकर चीन एक से अधिक दफ़ा गया था तो हो सकता है कि चीनियों ने छुपकर चाल चली हो। बिलगे मर गया लेकिन मरते-मरते उसने बुयरुक के पूरे परिवार को भी मरवा कर दंड दिया।
बिलगे के लिए स्मारक के रूप में ओरख़ोन नदी के पास शिलाएँ खड़ी की गयी जिसपर इतिहास के सबसे पुराने ज्ञात तुर्की भाषा के लेख हैं और जिन्हें ओरख़ोन शिलालेखों के नाम से जाना जाता है।
ब्लड मनी
ब्लड मनी () २०१२ में बनी हिन्दी थ्रिलर फ़िल्म है जिसका निर्देशन विशाल महाडकर द्वारा और निर्माण महेश भट्ट द्वारा किया गया है। फ़िल्म में कुणाल खेमू और अमृता पुरी मुख्य भूमिकाओ में है। फ़िल्म का शीर्षक पहले "कलयुग 2" था परन्तु बाद में इसे वर्तमान शीर्षक में तब्दील कर दिया गया। फ़िल्म को ३० मार्च २०१२ को रिलीज़ किया गया था।
"ब्लड मनी" की तुलना अंग्रेज़ी फ़िल्म "ब्लड डायमण्ड" (२००६) व भट्ट की ही पुरानी फ़िल्म "नाम" (१९८६) से की गई है हालाँकि यह फ़िल्म दोनों ही फ़िल्मों से जुडी हुई नहीं है।
कुणाल खेमू
कुणाल खेमू (जन्म २५ मई १९८३) एक भारतीय अभिनेता है जो हिन्दी फ़िल्मों में कार्यरत है। एक्टर कुणाल खेमू और सोहा अली खान ने बेहद निजी समारोह में ब्याह रचाया। अभिनेता कुणाल खेमू वर्ष 1993 की फिल्म 'हम हैं राही प्यार के' में नजर आ चुके है।
शान (गायक)
शान (शांतनु मुखर्जी, जन्म ३० सितंबर १९७२) एक भारतीय पार्श्वगायक व टेलिविज़न मेज़बान है। उन्होंने "सा रे गा मा पा" जैसे कार्यक्रमों की मेज़बानी की है। उनकी बहन सागरिका भी गायिका और अभिनेत्री हैं।
विद्याधर (चंदेल)
विद्याधर (1018 - 1029) चन्देल वंश का सबसे प्रतापी राजा था जिसने खजुराहो का कन्दारिया महादेव मंदिर बनवाया था। मुसलमान लेखक उसको 'चन्द्र' एवं 'विदा' नाम से पुकारते हैं। वह अपने दादा (धंग) के सामान वीर और कुसल शासक था। अली इब्न उल-अतहर (Ali ibn al-Athir) के अनुसार विद्याधर के राज्य सीमा की सीमा भारत में सबसे बड़ी थी।
उसके समय चंदेलों ने कलचुरी और परमारों पर विजय पाई और 1019 तथा 1022 में महमूद का मुकाबला किया। चंदेल राज्य की सीमा विस्तृत हो गई थी। विद्याधर के बाद चन्देल राज्य की कीर्ति और शक्ति घटने लगी। 1019 में महमूद गजनी का विद्याधर से युद्ध होता है जिसमे महमूद गजनी को विद्याधर से संदि करनी पड़ी कुछ किले विद्याधर को दे दिया विद्याधर ही अकेला ऐसा भारती नरेश था जिसने महमूद गजनी की महत्वाकांक्षी सफलता पूर्वक प्रतिरोध के प्रतिरोध किया
अंतू
अंतू (Antu) भारत के उत्तर प्रदेश राज्य के प्रतापगढ़ ज़िले में स्थित एक नगर है।
दूसरे विश्वयुद्ध के दौरान यहाँ से सूत/सुतली (सन की बनी हुई) का निर्यात बड़ी मात्रा में हुआ था, जो सैन्य कार्यवाही के लिए बेहद उपयोगी साबित हुआ था। यहाँ के प्रसिद्ध स्थल माँ चंडिका देवी धाम, माँ सती देवी धाम और माँ जालिपा देवी धाम हैं।
साहित्यिक दृष्टि से भी यह नगर काफी समृद्ध रहा है। जमुई खा आजाद अंतू से 7 किमी दूर गोबरी के प्रसिद्ध अवधी साहित्यकार हुए जिन्हें अवधी का रसखान कहा जाता है। युवा साहित्यकार शिवम तिवारी भी अंतू के ही निवासी हैं।
कुण्डा
कुण्डा (Kunda) भारत के उत्तर प्रदेश राज्य के प्रतापगढ़ ज़िले में स्थित एक नगर है। यह इसी नाम की तहसील का मुख्यालय भी है।
कुण्डा २५,७२ उत्तरी तथा ८१,५२ पूर्वी देशान्तर पर स्थित है। इसकी सामन्य ऊचाई ८९ मीटर है। गंगा के किनारे बसा कुण्डा एक उर्वर समतल मैदान है। बकुलाही नदी तथा शारदा सहायक नहर भी यहाँ से गुजरती है। राष्ट्रीय राजमार्ग ३० पर स्थित, कुण्डा एक नगर पंचायत है। कुण्डा से ७ किलोमीटर उत्तर मनगढ़ भक्ति धाम स्थित है,जो जगदगुरू कृपालुजी महराज की जन्मभूमि व कर्मभूमि है। यहाँ एक प्रसिद्ध मन्दिर है। कुण्डा से 3 किलोमीटर पूर्व में में प्रसिद्ध बाबूगंज बाज़ार के नाम से प्रसिद्ध एक बाज़ार है, जहाँ पर अत्यधिक पुराना तुलसी इंटर कॉलेज स्थापित है जिसमें से सन् १९९८ में शारिक शमीम ने उप्र राज्य परीक्षा मे प्रदेश मे प्रथम स्थान प्राप्त किया था। यहीं पर घिर्राऊ मिष्ठान भंडार का प्रसिद्ध पेड़ा भी बिकता है। अवधेस्वर नाथ धाम कुण्डा के पास स्थित है।
कटरा मेदनीगंज
कटरा मेदनीगंज (Katra Medniganj) भारत के उत्तर प्रदेश राज्य के प्रतापगढ़ ज़िले में स्थित एक नगर पंचायत है।
नगर का नाम बाबू मेदिनी सिंह पर रखा गया है, जो सन् 1857 के प्रथम भारतीय स्वतंत्रता संग्राम के सेनानी, बाबू गुलाब सिंह, के भाई थे। समीप ही स्थित कटरा गुलाब सिंह का नाम गुलाब सिंह जी पर रखा गया है।
मानधाता, प्रतापगढ़
मानधाता (Mandhata) भारत के उत्तर प्रदेश राज्य के प्रतापगढ़ ज़िले में स्थित एक गाँव है।
रामपुर खास
रामपुर खास, भारत में उत्तर प्रदेश राज्य के प्रतापगढ़ जिले का विधान सभा क्षेत्र है।
लालगंज अझारा
लालगंज अझारा (Lalganj Ajhara) भारत के उत्तर प्रदेश राज्य के प्रतापगढ़ ज़िले में स्थित एक नगर है।
सदर, प्रतापगढ़
सदर (Sadar) भारत के उत्तर प्रदेश राज्य के प्रतापगढ़ ज़िले में स्थित एक नगर और विधानसभा निर्वाचनक्षेत्र है।
नन्नुक
नन्नुक चन्देल वंश का प्रथम शासक था।
रमाशंकर कौशिक
रमाशंकर कौशिक (जन्म २ अप्रैल १९३१-मृत्यु २९ नवम्बर २००८) एक समाजवादी नेता, चिन्तक और विचारक का जन्म ग्राम गजरौला, उत्तर प्रदेश मैं पिता शिवप्रसाद और माता खिलोनियाँ देवी के घर मैं हुआ था| लखनऊ युनिवेर्सिटी से छात्र जीवन में आचार्य नरेन्द्र देव से प्रभावित होकर राजनीति में आये फिर डा राम मनोहर लोहिया व रामसेवक यादव के साथ कदम से कदम मिलाकर समाजवाद को धार देने में लग गए| पूर्व लोकसभा अध्यक्ष रवि राय और पूर्व प्रधानमंत्री चंद्रशेखर के साथ मिलकर १९५२ में बनारस में समाजवादी युवक संघ का का प्रथम सम्मलेन कराया और समाजवादी आन्दोलन में जुट गए | १९७७(जनता पार्टी) मैं उत्तर प्रदेश विधान सभा के सदस्य के रूप में चुने गए उसके बाद १९७८ से लेकर १९८० तक उत्तर प्रदेश सरकार में श्रम, आबकारी एवं स्वास्थ विभाग के मंत्री के रूप में कार्य किया| १९८५ में दुबारा उत्तर प्रदेश विधान सभा के सदस्य के रूप में (कांग्रेस -जे) से चुने गए |१९८५-८६ में लोक-लेखा समिति के अध्यक्ष रहे .१९८९ में चुनाव हारे फिर १९९० में विधान परिषद् उत्तर प्रदेश के सदस्य बने और नेता सदन के साथ -२ उच्च शिक्षा मंत्री बने | ४ नवम्बर १९९२को बेगम हज़रात महल पार्क में मुलायम सिंह यादव के नेतृत्व में जनेश्वर मिश्र, ब्रजभूषण तिवारी, मोहन सिंह, रेवती रमण सिंह, भगवती सिंह, आज़म खान, बेनी प्रसाद वर्मा, रामसरन दास आदि के साथ मिल कर समाजवादी पार्टी की स्थापना की व १९९३ में नगर बिकास मंत्री बने उत्तराखंड का निर्माण कौशिक कमेटी की सिफ़ारिशो के आधार पर हुआ था| उत्तर प्रदेश का पंचायती राज कानून को कौशिक जी ने लोहिया जी के सपनो को ध्यान में रखते हुए बनाया जो मूल रूप में विधान सभा में पास हुआ फिर १९९५ से १९९६ तक विधान परिषद् में नेता विपक्ष रहे | १९९८ में राज्य सभा के सदस्य के रूप में समाजवादी पार्टी की और से चुने गए |२००२ में राज्य सभा के पेनल में चुने गए एवं समय -२ पर कार्यवाही का संचालन किया|
सन्तोषी माता
सन्तोषी माता को हिन्दू धर्म में कुछ लोग देवी मानते हैं वे शुक्रवार को इसका व्रत भी रखते हैं। व्रत के दौरान खट्टे पदार्थों का सेवन वर्जित है। उनकी ऐसी मान्यता है कि सन्तोषी माता का व्रत श्रद्धापूर्वक रखने से घर और परिवार में सुख, समृद्धि व सन्तोष की प्राप्ति होती है।
अब तो कुछ स्थानों पर सन्तोषी माता के मन्दिर भी बनने लगे हैं। जलालाबाद (शाहजहाँपुर) में ऐसा ही एक मन्दिर है।